У незвычайным музеі таксама знайшлі месца розныя хітрыя прыстасаванні, якія раней былі ў многіх гаспадарках. Цяпер жа іх днём з агнём не адшукаць. Так, гаспадар лецішча дэманструе звычайную на выгляд драўляную скрыначку, адна з яе бакавін уціскаецца ўнутр і выціскаецца вонкі. Ёй карысталіся ў 20-я гады мінулага стагоддзя пад Слонімам. Як яна служыла? З яе дапамогай фармавалі масла. Пасля таварную прадукцыю везлі на продаж.